पटाखा फोड़ने पर दो पक्षों में झगड़ा
दोनों पक्षाें पर दर्ज हुआ मामला
भास्कर संवाददाता| दमोह
कोतवाली थाना क्षेत्र अंतर्गत पुराना बाजार नंबर 2 के चिश्ती नगर में गुरुवार की सुबह पटाखा फोड़ने के विवाद पर दो पक्षों में झगड़ा हो गया, झगड़ा में घायलों को इलाज के लिए जिला अस्पताल में भर्ती कराया गया है। पुलिस ने दोनों पक्षों पर बलवा सहित अनेक धाराआें में मामला दर्ज किया है।
घायल अकील चिश्ती पिता इलयास 28, रियाज पिता इम्तियाज चिश्ती 13, नबी, इरसाद, इदरीश 45 ने बताया कि आरोपी लकी मुसलमान, अफजल, साकिर, सरीफ, मोहसीन सुबह करीब 6.30 बजे उनके घर के पास पटाखा फोड़ रहे थे, बाद में बड़े बम फोड़ने लगे जिन्हें मना किया तो उन्होंने लाठी पत्थर से मारपीट शुरू कर दी। इस बीच दोंनों पक्षे के बीच पत्थर और ईटों फेंकी गईं। जिससे अनेक लोग घायल हो गए।
दोनों पक्षों में इस विवाद की जड़ पुरानी रंजिश भी बताई जा रही है। पुलिस ने इम्तियाज 37 की शिकायत पर आरोपी एजाज खान व अन्य 4 व्यक्तियों के खिलाफ मामला दर्ज किया है। वहीं दूसरे पक्ष के अमजद पिता अल्ताफ खान 52 निवासी बजरिया वार्ड नंबर 2 ने बताया कि पटाखा फोड़ने पर से आरोपी साहिद खान व अन्य 5 व्यक्तियों ने एक राय होकर पत्थर बेसवाल के डंडे से मारपीट कर दी। पुलिस ने मामला दर्ज कर जांच में लिया है।
hin_Deva hin_Deva bho_Deva hin_Deva hin_Deva hin_Deva